**Výbor**

 **Národnej rady Slovenskej republiky**

**pre verejnú správu a regionálny rozvoj**

 60. schôdza výboru

**284**

## U z n e s e n i e

**Výboru Národnej rady Slovenskej republiky**

**pre verejnú správu a regionálny rozvoj**

zo 4. júna 2009

k vládnemu návrhu zákona o vinohradníctve a vinárstve (tlač 976)

**Výbor Národnej rady Slovenskej republiky pre verejnú správu a regionálny rozvoj**

**prerokoval**

vládny návrh zákona o vinohradníctve a vinárstve (tlač 976) a

**A. s ú h l a s í**

 s vládnym návrhom zákona o vinohradníctve a vinárstve (tlač 976);

# B. o d p o r ú č a

 **Národnej rade Slovenskej republiky**

 vládny návrh zákona o vinohradníctve a vinárstve (tlač 976) **schváliť** s pripomienkami ako sú uvedené v prílohe tohto uznesenia**;**

**C. u k l a d á**

 **predsedovi výboru**

 predložiť stanovisko výboru k uvedenému vládnemu návrhu zákona predsedovi Výboru Národnej rady Slovenskej republiky pre pôdohospodárstvo, životné prostredie a ochranu prírody.

 **Tibor C A B A J, v.r.**

 predseda výboru

 **Renáta Zmajkovičová, v.r.**

 overovateľ výboru

príloha k uzn. č. 284– tlač 976

1. V § 2 písm. l) sa slová „člení sa na“ nahrádzajú slovami „ktorý sa člení na“.

Ide o legislatívno-technickú úpravu.

1. V § 2 písm. p) sa slová „územie v regionálnom členení vinohradníckych plôch“ nahrádzajú slovami „časť slovenského vinohradníckeho regiónu“.

Navrhuje sa rovnaká úprava ako v písmene q) po dohode so zástupcom navrhovateľa.

1. V § 7 odsek 2 znie:

„(2) Slovenský vinohradnícky región sa člení na

* 1. Malokarpatskú vinohradnícku oblasť,
	2. Južnoslovenskú vinohradnícku oblasť,
	3. Stredoslovenskú vinohradnícku oblasť,
	4. Nitriansku vinohradnícku oblasť,
	5. Východoslovenskú vinohradnícku oblasť,
	6. Tokajskú vinohradnícku oblasť.“.

Navrhuje sa uviesť celý názov tak, ako sa používa v ďalších ustanoveniach návrhu zákona (§ 31, 32, 33 ...).

1. V § 8 ods. 7 sa slová „alebo maloobchodník je povinný“ nahrádza slovami „a maloobchodník sú povinní“.

Zmena sa navrhuje z dôvodu uloženia povinnosti všetkým subjektom.

1. V § 16, 19, 20 a 21 sa slová „% obj.“, nahrádzajú slovami „ % objemu“ .

Z hľadiska zrozumiteľnosti a jednotnosti sa navrhuje rovnaká úprava, ako je v zákone č. 104/2004 Z. z. o spotrebnej dani z vína.

1. V § 24 ods. 2 sa za slovo „uznaní“ vkladajú slová „organizácie výrobcov“.

Ide o precizovanie ustanovenia.

1. V § 26 ods. 8 písm. a) sa vypúšťajú na konci slová „podľa osobitného predpisu33)“. Zároveň sa vypúšťa poznámka pod čiarou.

V poznámke pod čiarou nemožno uvádzať predpisy, ktoré neboli vyhlásené v zbierke zákonov (18. bod legislatívno-technických pokynov k legislatívnym pravidlám).

1. V § 29 ods. 7 sa slová „alebo maloobchodník“ nahrádzajú slovami „a maloobchodník“.

Z obsahu vyplýva, že povinnosť platí pre všetky tri subjekty.

1. V § 37 ods. 3 písm. h) sa za slovo „certifikát“ vkladajú slová „a oznamuje dôvod neudelenia certifikátu“ a v písm. i) sa za slovo „prideľuje“ vkladajú slová „a odníma“.

Doplnenie sa navrhuje v nadväznosti na obsah ustanovenie § 26 a 27.

1. V § 43 ods. 1 písm. h) sa slová „podmienkach udeľovania“ nahrádzajú slovom „používaní“.

Podmienky nemožno upraviť vo vykonávacom predpise, pretože tieto možno upraviť len zákonov (čl. 1 a 13 Ústavy Slovenskej republiky), tak ako sú aj upravené v návrhu zákona (§ 27).

1. V § 47 sa slovo „augusta“ nahrádza slovom „septembra“.

Posunutie účinnosti sa navrhuje v záujme zachovania príslušných lehôt (čl. 102 ods. 1 písm. o) ústavy a čl. 6 ods. 7 legislatívnych pravidiel).